open-index/open-wikipedia-markdown huggingface dataset:
2023 במוזיקה

בערך זה מצוינים אירועים בולטים שהתרחשו במהלך שנת 2023 ונוגעים לעולם המוזיקה.

## להקות שהתאחדו

* הבאגלז
* בלר
* קריד
* אן סינק

## להקות שהתפרקו

* אנטי-פלאג
* פאניק! אט דה דיסקו
* קיס

## להקות בהפסקה זמנית

* The Mamas
* Walk the Moon

## נפטרו

* 10 בינואר –  ג'ף בק, גיטריסט רוק (נולד ב-1944)
* 12 בינואר –  ליסה מארי פרסלי, זמרת-יוצרת (נולדה ב-1968)
* 15 בינואר –  וחטנג קיקבידזה, זמר (נולד ב-1938)
* 18 בינואר –  דייוויד קרוסבי, זמר-יוצר רוק ופולק (נולד ב-1941)
* 28 בינואר –  טום ורליין, זמר ומוזיקאי (נולד ב-1949)
* 8 בפברואר –  ברט בכרך, פסנתרן ומלחין (נולד ב-1928)
* 2 במרץ –  ויין שורטר, סקסופוניסט ומלחין ג'אז (נולד ב-1933)
* 27 במרץ –  אמהוי צגה-מרים גברו, פסנתרנית ומלחינה (נולדה ב-1923)
* 2 באפריל –  סימור שטיין, מנהל מוזיקלי (נולד ב-1942)
* 16 באפריל –  אחמד ג'מאל, פסנתרן ג'אז (נולד ב-1930)
* 19 באפריל –  יהונתן גפן, משורר ופזמונאי (נולד ב-1947)
**  מונבין, זמר (נולד ב-1998)
* 20 באפריל –  משה שטרן, חזן (נולד ב-1935)
* 25 באפריל –  הארי בלפונטה, מוזיקאי (נולד ב-1927)
* 1 במאי –  גורדון לייטפוט, זמר פולק ופזמונאי (נולד ב-1938)
* 5 במאי –  כריס סטראכוויץ, מפיק מוזיקלי (נולד ב-1931)
* 6 במאי –  מנחם פרסלר, פסנתרן (נולד ב-1923)
* 19 במאי –  אנדי רורק, מוזיקאי (נולד ב-1964)
* 24 במאי –  טינה טרנר, זמרת (נולדה ב-1939)
* 27 במאי –  מרדכי רכטמן, מוזיקאי, נגן בסון, מעבד, מנצח ומורה למוזיקה (נולד ב-1926)
* 2 ביוני –  מנשה לב-רן, מנהל מוזיקלי ומנצח תזמורת (נולד ב-1946)
* 5 ביוני –  אסטרוד ז'ילברטו, זמרת ג'אז (נולדה ב-1940)
* 12 ביולי –  אנדרה ואטס, פסנתרן ופרופסור למוזיקה (נולד ב-1946)
* 16 ביולי –  ג'יין בירקין, זמרת (נולדה ב-1946)
* 21 ביולי –  טוני בנט, זמר (נולד ב-1926)
* 26 ביולי –  שינייד או'קונור, זמרת (נולדה ב-1966)
* 8 באוגוסט –  סיקסטו רודריגז, זמר-יוצר פולק (נולד ב-1942)
* 9 באוגוסט –  רובי רוברטסון, מוזיקאי, זמר-יוצר, מלחין וכותב מילים (נולד ב-1943)
* 16 באוגוסט –  רנאטה סקוטו, זמרת אופרה (נולדה ב-1934)
* 22 באוגוסט –  טוטו קוטוניו, זמר, מלחין וכותב (נולד ב-1943)
* 1 בספטמבר –  ג'ימי באפט, מוזיקאי, זמר רוק, פופ וכותב שירים (נולד ב-1946)
* 4 בספטמבר –  סטיב הארוול, מוזיקאי (נולד ב-1967)
* 6 בספטמבר –  ריצ'רד דייוויס, בסיסט ג'אז (נולד ב-1930)
* 11 בספטמבר –  דדי גראוכר, זמר חסידי (נולד ב-1961)
* 12 בספטמבר –  רוג'ר ויטאקר, זמר, פזמונאי ומוזיקאי (נולד ב-1936)
* 22 בספטמבר –  פטר הורטון, זמר, כותב, מלחין וגיטריסט (נולד ב-1941)
* 16 באוקטובר –  גנאדי גלדקוב, מוזיקאי (נולד ב-1935)
* 17 באוקטובר –  קרלה בליי, מוזיקאית ג'אז חופשי, מלחינה, פסנתרנית, מעבדת מוזיקלית ומובילת הרכבי ביג בנד (נולדה ב-1936)
* 26 באוקטובר –  גואה גיל, מוזיקאי, תקליטן ורמיקסר (נולד ב-1951)
* 2 בנובמבר –  יורי טמירקאנוב, מנצח (נולד ב-1938)
* 18 בנובמבר –  דייוויד דל טרדיצ'י, מלחין (נולד ב-1937)

## פרסים מוזיקליים

### [[טקס פרסי גראמי ה-65]]

* **[[פרס גראמי להקלטת השנה|הקלטת השנה]]:** "About Damn Time" – ליזו
* **[[פרס גראמי לאלבום השנה|אלבום השנה]]:** *[[Harry's House]]* – הארי סטיילס
* **שיר השנה:** "Just Like That" – בוני רייט
* **[[פרס גראמי לתגלית השנה|תגלית השנה]]:** סמארה ג'וי

### [[האירוויזיון ה-67]]

* **מקום 1:** לורן – "Tattoo" 
* **מקום 2**: קרייה – "Cha Cha Cha" 
* **מקום 3**: נועה קירל – "Unicorn" 
* **מקום 4**: מרקו מנגוני – "Due vite" 
* **מקום 5**: אלסנדרה – "Queen of Kings" 

## קישורים חיצוניים

קטגוריה:שנים במוזיקה
עוף בתפוזים

**עוף בתפוזים** (בסינית מסורתית: **橙子雞**; בסינית מפושטת: **橙子鸡**; בפין-יין: **chéngzǐ jī**; ביוטפנג: **caang zi gai**) הנקרא גם בשם הסיני **צ'ן פי ג'י** הוא מאכל סיני אמריקאי.

## היסטוריה
מנת בשר עוף בתפוזים נפוצה בעיקר במסעדות סיניות באמריקה הצפונית ומורכב מחלקי בשר עוף חתוכים, טבולים בבלילה, מטוגנים ומצופים לאחר הטיגון ברוטב צ'ילי מתוק בטעם תפוז, שמתעבה או מתקרמל לזיגוג. בעוד המנה פופולרית מאוד בארצות הברית, היא נמצאת לרוב כווריאציה של מנת העוף גנרל צו בצפון אמריקה, ולא כמנה סינית מסורתית. השף אנדי קאו טוען שפיתח את מתכון העוף בתפוזים הסיני-אמריקאי המקורי באחד מסניפי רשת פנדה אקספרס , רשת מזון סיני-אמריקאי נפוצה בארצות הברית, בהוואי בשנת 1987. מכיוון שפנדה אקספרס מזוהה רבות עם מנה זאת, פנדה אקספרס משתמשת בעוף בתפוזים ככלי פרסומי על ידי הפעלת משאיות אוכל ייעודיות ברחבי ארצות הברית ומחלקת טעימות חינמיות של עוף בתפוזים.

עוף בתפוזים מכונה אוכל סיני בצפון אמריקה, אף על פי שזו מנה נדירה במסעדות סיניות בסין. אנדרו צ'רנג, הבעלים והמייסד של פנדה אקספרס, אמר שעוף בתפוזים הוא וריאציה של עוף גנרל טסו, מנה נוספת שכמעט ולא מוכרת בסין. העיתונאית ג'ניפר לי אמרה כי "עוף גנרל טסו וגם עוף בתפוזים הם מוטציות אמריקאיות של מנות מתוקות וחמוצות שנמצאות בסין". עוף בתפוזים הפך גם לנפוץ בארצות הברית בהגשה בקפיטריות בבתי ספר, בחדרי אוכל בבסיסים צבאיים ובאזור הארוחות הקפואות בסופרמרקטים.

ג'ימי וואנג, מנהל חדשנות קולינרית בפנדה אקספרס, טוען שעוף בתפוזים הוא אחת המנות היצירתיות ביותר בשלושים השנים האחרונות. ברוב המדינות בחצי הכדור המערבי, השמות "עוף בתפוזים", "עוף בקליפת תפוז", "עוף בטעם תפוז" ו-"עוף בטנז'רינה " משמשים בדרך כלל כשמות נרדפים למנה זו.

ייתכן שהמנה הזו הגיעה במקור מתבשיל "עוף בטנז'רינה" ממחוז הונאן, סין. בסינית, המנה הזו ידועה בשם "陳皮雞", שמשמעותו המילולית היא "עוף מקליפת הדרים מיובשת", הכוונה לקליפת תפוז או קלמנטינה מיובשת (המכונה בסינית צ'נפי). עם זאת, הטעם והמתכונים של המנה הזו משתנים בהתאם לגורמים תרבותיים וגאוגרפיים. במסעדות סיניות אמריקאיות שונה השימוש בטנז'רינה לשימוש בקליפת תפוז טרי או ללא תפוז כלל. טנז'רינה משמשת רבות ברפואה סינית מסורתית וגם בבישול. עוף בטנז'רינה בעל טעם חריף ומרענן לעומת העוף בתפוזים שטעמו חמוץ ומתוק. עוף בתפוזים מבושל לאחר הטיגון, כאשר הוא פריך, ברוטב תפוזים מתוק ומעט חריף. המתיקות במנה הוכנסה כדי לתת מענה לחך האמריקאי, המורגל לטעם מתוק.
ממוזער|הגשה נוספת של עוף בתפוזים

## בישראל
בשנות ה-70 החלו להיפתח מסעדות סיניות רבות בישראל, בעקבות תהליך האמריקניזציה שצבר תאוצה באותה התקופה. עם זאת, השתלבה מנת העוף בתפוזים שהפכה במהרה להיות מנה פופולרית. המנה המשיכה להופיע בתפריטים רבים של מסעדות אסיאתיות שהוקמו במהלך השנים ומשתמשת עדיין כמנה בולטת ברשתות המזון המהיר האסיאתיות.

## פופולריות
עוף בתפוזים היא מנת הדגל של רשת המזון המהיר האמריקאית פנדה אקספרס, שמוכרת ממנו למעלה מ-45 מיליון קילוגרם מדי שנה. בסדרת הטלוויזיה המפץ הגדול, האוכל הסיני האהוב על הדמות שלדון הוא עוף בתפוזים.

## ראו גם
* גונגבאו ג'ידינג

## קישורים חיצוניים

## הערות שוליים

קטגוריה:טיגון עמוק
קטגוריה:המטבח הסיני אמריקאי
תפוזים
קטגוריה:תפוז
ג'רג' פישר

**ג'רג' פישר** (בהונגרית: **Fischer György**; בגרמנית: **Georg Fischer**; בודפשט, 12 באוגוסט 1935 – קלן, 25 באוקטובר 2020) היה פסנתרן יהודי-הונגרי, מנצח, גיסה של השחקנית פלורה קאדאר, אחיו הצעיר של צלם הקולנוע וצלם העיתונות פטר פישר, ואחיינו של המנצח שאנדור פישר, בן דודם של אדם פישר איוואן פישר.

## ביוגרפיה
[ימין|ממוזער|263x263 פיקסלים|ג'רג' פישר עם גיסתו, השחקנית [פלורה קאדאר. התמונה צולמה על ידי האח והבעל, פטר פישר בשנות ה-50 של המאה ה-20.]]
ג'רג' פישר נולד במשפחה יהודית כבנם של המהנדס פאל פישר, ושל לולה באדר. אחיו הגדול היה צלם הקולנוע וצלם העיתונות פטר פישר, בעלה של פלורה קאדאר. דודו של ג'רג' פישר היה המנצח שאנדור פישר, ובני דודיו היו אדם פישר ואיוואן פישר.

ג'רג' פישר היה בן 10 כשאביו נפטר בסוף מלחמת העולם השנייה ב-1945. אמו נישאה בשנית, בעלה השני היה אנדור סבני (1900–1969).
שמאל|ממוזער|263x263 פיקסלים|ג'רג' פישר (משמאל) עם אחיו פטר פישר ואחייניתם, במהלך ביקורם בהונגריה
אחיו ואשתו, פלורה קאדאר, התגוררו ב"חדר המשרתים" בדירת הוריהם של בני הזוג פישר במהלך נישואיהם, בעוד ג'רג' פישר התגורר עם דודם, שאנדור פישר ועם בני דודיו, אדם ואיוואן פישר.

ג'רג' פישר החל את לימודי המוזיקה המתקדמים שלו באקדמיה למוזיקה ע"ש פרנץ ליסט. הוא ואחיו ברחו מהונגריה ב-1956 במהלך המרד ההונגרי. הוא עזב כבר בנובמבר מייד בתחילת המרד. לאחר מכן המשיך את לימודיו האוניברסיטאיים באוניברסיטת מוצרטאום בזלצבורג. כאסיסטנט של הרברט פון קאראיאן, ניצח על האופרות של מוצרט חליל הקסם והחטיפה מן ההרמון באופרה של וינה. פישר הפך למומחה ביצירותיו של מוצרט, וניצח על אופרות אלה בקלן, מינכן ובאמריקה הדרומית.

פישר הפך למנצח הראשי של האופרה של קלן, שם ניצח על "מחזור מוצרט" עטור שבחים, שהופק על ידי ז'אן פייר פונל  והחל בחסדו של טיטוס ב-1969, שהיה אחד מהישגיו הרבים עם האופרה. הוא עזב את האופרה ב-1990 והמשיך להופיע בינלאומית. פישר ניצח על האופרה הממלכתית של בוואריה במינכן, כולל דון ג'ובאני של מוצרט, אידומניאו וחליל הקסם בדרום אמריקה; תחבולות נשיות  של דומניקו צ'ימרוזה באוקספורד. הוא ערך את הופעת הבכורה שלו בבריטניה עם האופרה הלאומית הוולשית בקרדיף ב-1973; חזר לכך עושות כולן ולנישואי פיגרו של מוצרט. הוא ערך את הופעת הבכורה שלו בלונדון ב-1979 עם הבכורה בבריטניה של מיטרידיט של מוצרט בפסטיבל קמדן. הוא ניצח על התזמורת הקאמרית האנגלית משנת 1980 וערך את הופעת הבכורה שלו באופרה האוסטרלית בעונת 1987–1988, וכן ניצח על "כך עושות כולן" בשנת 1990. הוא ניצח על דון ג'ובאני גם באופרה של ונקובר ב-1988.

אשתו הראשונה הייתה זמרת האופרה הסלובקית לוצ'יה פופ. לאחר גירושיהם, הוא נשא את הכנרית האמריקאית אידה בילר, אך אף אחד מהנישואים לא נולדו ילדים.

ג'רג' פישר התגורר בקלן, שם פרש כמנהל מוזיקלי של האופרה של קלן.

## לקריאה נוספת
* 
* 

## קישורים חיצוניים

* ג'רג' פישר, באתר Bach Cantatas Website

## הערות שוליים

קטגוריה:פסנתרנים יהודים הונגרים
קטגוריה:מנצחים יהודים הונגרים
קטגוריה:ניצולי השואה: הונגריה
קטגוריה:מהגרים מהונגריה לגרמניה
קטגוריה:קלן: אישים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1935
קטגוריה:גרמנים שנולדו ב-1935
קטגוריה:הונגרים שנפטרו ב-2020
קטגוריה:גרמנים שנפטרו ב-2020
אשליית השליטה

**אשליית השליטה** (באנגלית: **Illusion of control**) היא הנטייה לאשליה עצמית שיש קשר בין מעשים ובין התוצאות, גם כשתוצאות אלו מושפעות מגורמים חיצוניים שבפועל אין שליטה עליהם. המונח נטבע לראשונה על ידי פרופ' אלן לנגר והיא נטייה שנחשבת כבעלת השפעה על התנהגות הימורים ואמונה בעל-טבעי. יחד עם אפקט מעל הממוצע והטיית תגובה אופטימית, אשליית השליטה נחשבת לאחת האשליות החיוביות.

תופעת ההימורים זכתה להתייחסות מחקרית מקיפה, ובין השאר ביקשו חוקרים לעמוד על המשמעות של ההימור עבור האנשים. חלק מההסברים מתמקדים במוטיבציה של המהמר לעמוד מול המערכת ולהתגבר עליה, ואילו אחרים דנו בחוויית קבלת ההחלטות שמניעה את המהמר, ויש שעסקו בסיכונים של המהמר כביטוי לתכונות אופי שונות. נוסף על המשתנים הכלכליים, הפסיכולוגיים, החברתיים והחוקיים, שרלוונטיים להימורים באשר הם, להימורי הספורט ניתן להוסיף את תחושת המומחיות של אוהדי ספורט בסטטיסטיקה וחדשות, היוצרת אשליה של שליטה בתוצאה. כלומר, אוהדי ספורט מרגישים כי שלא כמו בהימורים קלאסיים יש להם ידע שיוכל להפוך את הניחוש מהימור מוחלט לניבוי מושכל. ממצאים אלה הם חיזוק למחקר של לנגר שהראה שאנשים נוטים להתנהג כאילו הם יכולים להפעיל שליטה במצב שבו נוכחים "סממני מיומנות". בסממני מיומנות, לנגר התכוונה למאפיינים הקשורים לתחרותיות, היכרות עם הגירוי, ומעורבות בהחלטות. למשל, במשחק שולחן הקראפס (Craps) בבתי קזינו, מהמרים נוטים לזרוק את הקוביות חזק יותר בציפייה למספרים גבוהים, ובצורה חלשה בציפייה למספרים נמוכים. כך, מהמרים סבורים שהתוצאה שהם משיגים תלויה באופן שהם משליכים את הקובייה, במצב רוחם, במיומנותם, בניסיונם האישי וביריב העומד מולם.

בניסוי מעבדה אחד נדרשו הנבדקים ללחוץ על אחד משני כפתורים כדי לנסות ולשלוט בשתי נוריות המסומנות "ניקוד" ו"אין ניקוד". בגרסה אחת של ניסוי זה, הנבדקים יכלו ללחוץ על אחד משני הכפתורים. בגרסה אחרת היה כפתור אחד, שנבדקים החליטו אם ללחוץ עליו או לא. למרות שהבהירו החוקרים כי אין קשר בין פעולות הנבדקים לבין הנוריות, אפילו כאשר הבחירות של המשתתפים לא שינו דבר, המשתתפים העריכו בביטחון כי הייתה להם שליטה מסוימת על האורות. בפועל, ההערכות הללו לא היו קשורות למידת השליטה שהייתה להם, אלא היו קשורות לשכיחות שבה נדלקה נורית ה"ניקוד".

## ראו גם
* אשליות חיוביות
* אפקט מעל הממוצע

## הערות שוליים

2022 12
קטגוריה:פסיכולוגיה חברתית
Maneater (שיר של Hall & Oates)

**Maneater** הוא סינגל של הצמד האמריקאי Hall & Oates, מתוך אלבום האולפן ה-11 שלהם, *H<sub>2</sub>O*. השיר הגיע למקום הראשון במצעד בילבורד הוט 100 ב-18 בדצמבר 1982. הוא נשאר במקום הראשון במשך ארבעה שבועות, יותר מהסינגל של הצמד "Kiss on My List" משנת 1980, שנשאר במקום הראשון במשך שלושה שבועות.

## מילות השיר
ג'ון אוטס הסביר שטבעי להניח שהמילים עוסקות באישה, אבל השיר נכתב במקור "על ניו יורק של שנות ה-80. הוא עוסק בחמדנות, קמצנות ועושר מקולקל. אבל יש לנו את זה בסביבה של בחורה כי זה יותר קשור. זה משהו שאנשים יכולים להבין. זה מה שאנחנו עושים כל הזמן".

## וידאו קליפ
הקליפ של השיר נפתח עם אישה (אלכסנדרה דאנקן) שצועדת, והלהקה מנגנת באולפן. האישה מוצגת בשמלת מסיבות יחד עם יגואר שחור.

## מיקומי שיא

## קישורים חיצוניים

## הערות שוליים

קטגוריה:שירי 1981
קטגוריה:סינגלים מ-1982
קטגוריה:שירים באנגלית
קטגוריה:שירים על ניו יורק
קטגוריה:שירי גל חדש
קטגוריה:שירי סינת'-פופ אמריקאיים
קטגוריה:שירי R&B עכשוויים אמריקאיים
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת RCA רקורדס
ג'ורג' וודס

**ג'ורג' וודס** (באנגלית: **George Woods**; 11 בפברואר 1943 - 30 באוגוסט 2022) היה אתלט אמריקאי שזכה ב-2 מדליות כסף אולימפיות (מקסיקו סיטי 1968 ומינכן 1972) בהדיפת כדור ברזל. כמו כן קבע וודס שיא עולם באולמות במקצוע זה.

## ביוגרפיה
ג'ורג' וודס נולד ב-1943 בעיר פורטאג'ויל , מיזורי כבן יחיד לג'ורג' ר' וודס ובוני לבית גריפין ובגיל צעיר עברה המשפחה לעיר סילקסטון , מיסורי. בנעוריו למד בבית הספר התיכון של סילקסטון  והיה מעורב בנבחרת האתלטיקה של בית הספר ואף קבע שיא של בתי הספר התיכוניים של מיסורי בהדיפת כדור ברזל שלא נשבר עד היום.

עם סיום התיכון החל וודס ללמוד באוניברסיטת דרום אילינוי .

וודס הגיע אומנם למקום ראשון בהדיפת כדור ברזל בתחרויות לקראת המבחנים האולימפיים של נבחרת ארצות הברית אך באולימפיאדות עצמן (מקסיקו סיטי 1968, מינכן 1972 ומונטריאול 1976) קטף רק שתי מדליות כסף. 

וודס זכה בתחרויות להדיפת כדור ברזל באליפות ארצות הברית באתלטיקה בשנים 1967, 1968, 1969 ו-1973.

לאחר פרישתו מקריירת הספורט מונה וודס ליועץ קבלה ויועץ אקדמי באוניברסיטת דרום אילינוי  עד פרישתו ב-2001.

## קריירה ספורטיבית
### 1968
באולימפיאדת מקסיקו סיטי זכה וודס במדליית כסף בהדיפת כדור ברזל בתוצאה של 20.12 מטר אחרי רנדי מטסון מארצות הברית (20.54 מטר) ולפני אדוארד גושין מרוסיה (20.09 מטר).

### 1972
באולימפיאדת מינכן זכה וודס במדליית כסף בהדיפת כדור ברזל בתוצאה של 21.17 מטר אחרי ולדיסלב קומר מפולין (21.18 מטר) ולפני הרטמוט בריזניק ממזרח גרמניה (21.14 מטר).

### 1974
בתחרות אתלטיקה באולם שנערכה באינגלווד, קליפורניה קבע וודס תוצאה של 22.02 מטר בהדיפת כדור ברזל שהיוותה שיא עולם באולם והחזיק מעמד 11 שנה. נכון ל-2022 התוצאה מדרגת אותו במקום ה-14 בדירוג העולמי.

### 1976
באולימפיאדת מונטריאול הגיע וודס למקום השביעי בתוצאה של 20.26 מטר.

## משפחתו
וודס נישא ב-1962 לג'יין ולזוג נולדו 2 ילדים (אנדרו וליסה). נפטר ב-2022 והובא למנוחות בעיר אדוארדסויל  שבאילינוי.

## אותות הוקרה
* ב-2007 נבחר וודס להיכל התהילה הלאומי לספורט 

## קישורים חיצוניים

* ג'ורג' וודס, באתר sports-reference.com (אורכב)
* ג'ורג' וודס, באתר worldathletics.org
* ג'ורג' וודס, באתר trackfield
* ג'ורג' וודס, באתר usatf.org
* ג'ורג' וודס, באתר nsidethegames.biz

## הערות שוליים

קטגוריה:אמריקאים ילידי מיזורי
קטגוריה:בוגרי אוניברסיטת דרום אילינוי
קטגוריה:הודפי כדור ברזל אמריקאים
קטגוריה:זוכי מדליית כסף אולימפית אמריקאים: אתלטיקה
קטגוריה:אתלטים באולימפיאדת מקסיקו סיטי (1968)
קטגוריה:אתלטים באולימפיאדת מינכן (1972)
קטגוריה:אתלטים באולימפיאדת מונטריאול (1976)
קטגוריה:מיזורי: אתלטים
קטגוריה:אמריקאים שנולדו ב-1943
קטגוריה:אמריקאים שנפטרו ב-2022
רוקסטאר, כפרה

**רוקסטאר, כפרה** הוא אלבום סולו הבכורה של הראפר הישראלי המנוח נועם כהן, המכונה בשם הבמה נומי. האלבום יצא לאור ב-8 בספטמבר 2019, כאשר הוא מורכב מ-10 שירים, ואורכו 34 דקות ו-50 שניות. אלבום זה היה גם האחרון של האמן אשר נהרג בתאונת אופנוע שנתיים מאוחר יותר.

מתוך האלבום יצאו כסינגלים "לא במקרה", "עלים ברוח", "רוקסטאר כפרה" ו"בית".

## רקע והפקה
כל שירי האלבום הופקו על ידי גיא קושנירסקי באולפני SevenStudio אשר היה אחראי גם על המיקס ביחד עם אביחי נפתלי, שהיה אחראי גם על המאסטרינג באולפני הרפת.

האלבום החל לרקום עור וגידים בשנת 2017 לאחר שחזר לארץ מארצות הברית. נועם חשב שיתחיל את האלבום שם, אך צעד זה לא צלח בטענה שלפיה סיפר באחד הראיונות עימו: "אמנם כתבתי הרבה, אבל הבנתי שאלבום לא ייצא שם, כי אני צריך את הבלאגן של הארץ". השירים באלבום נוגעים בחייו האישיים, כמו גם המרדף אחר חלומותיו להיות אמן מצליח. את ההשראה ליצירת האלבום קיבל מאמנים שאהב כמו משין גאן קלי, ג'יי קול, ילאוולף וג'י-איזי. בשנת זו החליט שאת האלבום המלא הראשון שלו הוא רוצה לעשות ליד חבר הילדות שלו, תום גוטמן – הראפר "טיאובי", המתגורר בארצות הברית. נועם ארז עצמו וטס ללאס וגאס במטרה לקבל השראה ולנסות לכתוב שם ולהקליט את האלבום "רוקסטאר, כפרה". ההשראה לאלבום לא הגיעה; לעומת זאת, מה שכן קרה היה שנועם נכנס עם תום לאולפנו, וכשהשניים שיכורים מוויסקי הם הקליטו שיר אחד, שהיה אמור להיות חלק מתוך אלבום משותף, שתכננו בעתיד להפיק אשר ייקרא בשם "האחים בלוז". בחודש דצמבר של 2022, תום הפיק את השיר המשותף והוציא אותו לאור כחלק מאלבום לזכרו של נועם שנקרא בשם "ג'ון בלושי", כשכולו הוקדש למשפחתו של נועם.

## הוצאה
בשנת 2017, נועם החל לעבוד על יצירת אלבום הבכורה שלו, כאשר ב-21 במאי 2019 יצא הסינגל הראשון, "לא במקרה". ב-9 ביוני, הסינגל השני, "עלים ברוח", יצא לאור. הסינגל הבא, שנקרא כמו שם האלבום, "רוקסטאר כפרה", יצא לאור ב-14 ביולי. שלושת סינגלים אלו שוחררו כווידאו קליפ, בעוד הסינגל האחרון מהאלבום, "בית", שוחרר בסגנון אנימציה, אותו הפיק ארז שני. ב-3 בנובמבר, וידאו קליפ אחרון מהאלבום לשיר "אין לי זמן", שוחרר כשבוע לפני השקת האלבום. וידאו קליפ זה הוא מקבץ שיחות בינו לבין אימו, העוסק בהסבר למה אין לו זמן להיות בקשר רציף מתוך שאיפה לרדוף אחר הגשמת החלום להיות אמן מצליח וכל מה שצריך אמן לעשות בדרכו אל הפסגה והאם זה שווה בכלל.

האלבום "רוקסטאר, כפרה" שוחרר במלואו בפלטפורומות השונות ב-8 בספטמבר. מנהלו האישי של נועם, שגיא דהן, דחף אותו לבצע הופעה מקצועית יותר, השונה מהופעותיו הקודמות בהן ביצע את שיריו על גבי ביטים. השניים בשיתוף עם גיא קושנירסקי, פנו אל הבסיסט, פאשה דובוביק, שדאג לבחירת והקמת הלהקה אשר כללה את דובוביק, ניר מרדן ומיכאל מיטל, להקה שליוותה אותו במופע ההשקה שנקבע ל-9 בנובמבר במועדון הבארבי בתל אביב. לאחר מופע השקת האלבום, נועם ולהקתו יצאו לסיבוב הופעות ברחבי הארץ מחיפה ועד לבאר שבע, סיבוב זה זכה לכינוי "טור קוביין, באנג!". הופעתו האחרונה בסבב התבטלה עקב התפרצות מגפת הקורונה.

ב-3 באוקטובר 2021, נועם תוכנן להופיע במועדון ה"כולי עלמא" בתל אביב, הופעה ראשונה לאחר המגפה, אולם, הוא נהרג בתאונת אופנוע יומיים לפני קיום המופע.

## רשימת רצועות

## קישורים חיצוניים

## הערות שוליים

קטגוריה:אלבומי 2019
קטגוריה:אלבומי בכורה מ-2019
קטגוריה:אלבומי היפ הופ ישראליים
קטגוריה:אלבומים בעברית
אלכסיי קולצוב

**אַלֶכְּסֵיי וַסִילְיֶוִיץ' קוֹלְצוֹב** (ברוסית: **Алексе́й Васи́льевич Кольцо́в**; 15 באוקטובר 1809 – 29 באוקטובר 1842) היה משורר רוסי שכונה ברנס הרוסי. שיריו, המושמים תכופות בפי נשים, הם שירים מסוגננים על חיי האיכרים ומתארים בצורה אידיאלית את העבודה החקלאית. קולצוב אסף באופן רציני פולקלור רוסי שהשפיע רבות על שירתו. הוא הלל את האיכרים הפשוטים, את עבודתם ואת חייהם. רבים משיריו הולחנו על ידי מלחינים כמו דארגומיז'סקי, מוסורגסקי ורימסקי-קורסקוב.

## ביוגרפיה
הוא נולד בוורונז' כבן של סוחר בקר. לאחר שלמד פחות משנתיים בבית ספר מקומי (1818–1820), עזב אלכסי את לימודיו משום שאביו דרש את עזרתו בעסקיו. קולצוב עבר, קנה ומכר בקר; ובינתיים, כתב שירים בסתר מאביו.

הפרסום הרציני הראשונה של שירתו התרחשה ב-1831, כאשר , משורר ופילוסוף ממוסקבה, פרסם כמה שירים ב"ליטרטורנאיה גאזטה" (עיתון ספרותי) עם הקדמה קצרה. ב-1835 יצא לאור קובץ השירה הראשון שלו. קולצוב נסע לעיתים קרובות לעסקים לסנקט פטרבורג ולמוסקבה, שם פגש את בלינסקי, שהפך למנטור שלו, וכן את וסילי ז'וקובסקי, ,  ואלכסנדר פושקין, שפרסם את אחד משיריו של קולצוב בכתב העת שלו "סוברמניק".

אביו של קולצוב שלט באופן מתמיד ואכזרי בחייו, ודיכא את הכתיבה היצירתית של אלכסיי ואת חייו האישיים. נחלש מדיכאון ושחפת שנמשכה שנה, נפטר קולצוב ב-1842 בגיל 33. הוא נקבר בוורונז'.

## קישורים חיצוניים
* 

*Алексей Кольцов – стихи – השירים של אלכסיי קולצוב במקור ברוסית
* 

קטגוריה:משוררים רוסים
קטגוריה:אישים שהונצחו על בולי ברית המועצות
קטגוריה:רוסים שנפטרו משחפת
קטגוריה:ילידי 1809
קטגוריה:נפטרים ב-1842
נובה מקדוניה

**נובה מקדוניה** (במקדונית: **Нова Македонија**; באופן מילולי: "מקדוניה החדשה") הוא העיתון היומי הוותיק ביותר במקדוניה הצפונית. העיתון הוקם ב-1944, עם החלטת האספה האנטי-פשיסטית למען השחרור הלאומי של מקדוניה .

## היסטוריה
במושב השלישי של האספה האנטי-פשיסטית למען השחרור הלאומי של מקדוניה , שהתקיים בין ה-2 ל-5 בספטמבר 1944, הוחלט להקים את העיתון. באותו מושב, הועלו 3 הצעות לשמו של העיתון: נזאווינסנה מקדוניה (Независна Македонија), סלובודנה מקדוניה (Слободна Македонија) ונובה מקדוניה (Нова Македонија). הצעת השם האחרונה התקבלה.

המהדורה הראשונה של העיתון, שכללה 8 עמודים, נערכה על ידי ואסיל איוואנובסקי , ופורסמה, על ידי ועדת התסיסה והתעמולה של הוועד המרכזי של ליגת הקומוניסטים של מקדוניה , בגורנו ורנובצ'י , במהלך מלחמת העולם השנייה, ב-29 באוקטובר 1944. המהדורה השנייה של העיתון התפרסמה בביטולה, והחל מהמהדורה השלישית (22 בנובמבר), העיתון התפרסם בסקופיה.

ניסיון הפרטת העיתון ב-1994–1996, גררו לסגירת העיתון. העיתון הוקם מחדש ב-30 באפריל 2008.

## קישורים חיצוניים
* 

## הערות שוליים

קטגוריה:מקדוניה הצפונית: תרבות
קטגוריה:עיתונים
Fugues

***Fugues*** הוא מגזין אקטואליה ולייף סטייל להט"בי קנדי בצרפתית ואנגלית, המתפרסם מדי חודש במונטריאול, מאז אפריל 1984.

למגזין, שיוצא בהוצאת Éditions Nitram, יש תפוצה של למעלה מ-255,000 בחודש.

## היסטוריה
המגזין נוסד כמגזין לגברים הומוסקסואלים על ידי מרטין האמל באפריל 1984, כתגובה לפשיטה משטרתית על הבר Bud’s.

בספטמבר 2002, האמל העביר את הבעלות על המגזין לייבס לפונטיין, העורך הנוכחי של המגזין.

## קישורים חיצוניים

* 

## הערות שוליים

קטגוריה:להט"ב בקנדה
קטגוריה:מונטריאול: תרבות
קטגוריה:עיתונות להט"ב
טורפנודון

**טורפנודון** (שם מדעי: *Turfanodon*) הוא סוג של זוחל תראפסיד מהקבוצה דיצינודונטים, אשר התקיים בסוף הפרם בסין שלפני 254 עד 252.3 מיליון שנה מזמננו.

המאובנים של זוחל זה התגלו בתצורות נאובאוגו (Naobaogou Formation) שבשינג'יאנג, צפון סין בהם התגלו עוד מספר תראפסידים. הסוג תואר ב-1973 למדע אך התבטל ב-1988 עקב דמיונו לדיכינודון (Dicynodon). עם זאת הוא הוחזר ב-2011.

בסוג זה נכללו 2 מינים: *Turfanodon bogdaensis* שהתגלה בממצאי נאובאוגו כשמין נוסף, *Turfanodon jiufengensis*, התגלה במונגוליה הפנימית ב-2021 בידי Jun Liu.

הטורפנודון היה בינוני ביחס לקבוצת הדיצינודונטים והגיע עד לאורך של 2 מטרים, גדול בהרבה מקרוביו שחיו בסביבתו. הוא היה בעל ראש עבה בעל לסתות ארוכות שהסתיימו במעטה קרני כשל צב ומצידי הלסת העליונה בלטו זוג ניבים ארוכים. הוא היה בעל גוף חביתי, זנב קצר וחסון ורגליים עבות וקצרות.

מבנה גופו דמה לזה של הדפטוצפלוס (Daptocephalus) מדרום אפריקה וכמותו היה אוכל צמחייה קשיחה וקרקעית.

## קישורים חיצוניים

## הערות שוליים

קטגוריה:דיצינודונטים
קטגוריה:בעלי חיים שחיו בפרם באסיה
קטגוריה:סינאפסידים שחיו בפרם
קטגוריה:מאובני טקסונים שתוארו ב-1973
לא מיניה ולא מקצתיה

**לא מיניה ולא מקצתיה** (מילולית: לא ממנו ולא מקצתו) הוא ביטוי ארמי שמבוסס על לשון התלמוד. השימוש בביטוי הוא לשלילה גמורה של טענות הזולת, כלומר: "אין האמירה נכונה ואפילו חלק ממנה אינו נכון". במקורו התלמודי הוא בהטיה ללשון נקבה "לא מינה ולא מקצתה", והקשרה הוא שלילת מידת הגאווה.

במשמעות המורחבת מצאנו את הביטוי כבר בשלהי תקופת הראשונים.

## מקור הביטוי
ב מובאת מחלוקת אמוראים לגבי מידת הגאווה. רב חייא בר אשי אמר בשם רב שתלמיד חכם צריך שיהא בו אחד משמונה בשמינית (דהיינו שיעור קטן של 1/64 של מידת הגאווה). לעומתו אמר רב נחמן בר יצחק **"לא מינה ולא מקצתה"**, דהיינו שגם לתלמיד חכם לא צריכה כלל להיות גאווה.

הרמב"ם פסק כשיטת רב נחמן בר יצחק שאפילו ממקצת הגאווה יש להימנע: 

## ראו גם
* לא דובים ולא יער
## קישורים חיצוניים
* לָא מִנֵּהּ ולָא מִקְּצָתֵהּ, באתר האקדמיה ללשון העברית

## הערות שוליים

קטגוריה:מילים וביטויים בארמית
קטגוריה:ניבים וביטויים חז"ליים
קטגוריה:גאווה
מערכות 1793 במלחמות העצמאות הצרפתיות

מלחמות העצמאות הצרפתיות הסלימו מחדש עם תחילת 1793. המדינות החדשות הצטרפו לקואליציה הראשונה, ימים לאחר הוצאתו להורג של המלך לואי ה-16 ב-21 בינואר, היו ספרד ופורטוגל. ב-1 בפברואר הכריזה צרפת מלחמה על בריטניה והולנד.

שלוש מעצמות אחרות נכנסו לשטח דובר צרפתית מכריע בחודשים הבאים, מה שגרם לצרפת לגייס, בפנים הארץ, צבא של 1,200,000 חיילים. היעקובינים שהתחזקו מאוד הוציאו להורג אלפי מתנגדים מוכחים וחשודים, בשלב הסופי של שלטון האימה. הכוחות האנטי-מהפכנים מסרו את טולון לבריטניה וספרד ב-29 באוגוסט, ולכדו בנמל חלק גדול מהצי הצרפתי, כאשר העיר נכבשה מחדש על ידי דוגומייר (בסיועו של נפוליאון בונפרטה הצעיר) רק ב-19 בדצמבר. בין החודשים הללו ניצחה בקרב על הגבול הצפוני, בספטמבר, צרפת, שראתה את הסרת המצור הבריטי בעיקר על דנקרק. השנה הסתיימה בכך שממשלת צרפת, הוועידה הלאומית, שהניחה את היסודות לרפובליקה הצרפתית הראשונה, יצאה לדרך בשנה הבאה, לאחר שהדפה התקפות מדרום ומדרום-מזרח אך נכשלה במתקפתה לכיוון פיימונטה (לכיוון טורינו).

## מסעות המלחמה
בפתיחת השנה בחר דומורייה להתעלם מהפקודות מהממשלה בפריז להגן על בלגיה ובמקום זאת החל בפלישה להולנד, בתקווה להפיל את הסטאדטהאודר ולהקים רפובליקה עממית בגיבוי צרפת. בעקבות כך, הוא כבש את ברדה בבראבנט והתכונן לחצות להולנד וללכוד את דורדרכט. עם זאת, הצבאות שנותרו בבלגיה ספגו מספר תבוסות, כגון על ידי האוסטרים הבאאכן וליאז' והסירו את המצור של מירנדה על מאסטריכט. דומורייה נאלץ על ידי הממונים עליו לחזור לבלגיה ולתפוס פיקוד במערכה בפלנדריה.

לאחר תבוסה בניירווינדן, נאלץ דומורייה לסגת מבלגיה. לאחר מכן הוא עשה הסכם עם האוסטרים למסור להם כמה מבצרי גבול בתמורה להפוגה שבה יוכל לצעוד על פריז ולהחזיר את המלוכה לפי חוקת 1791. עם זאת, הוא לא הצליח להבטיח את נאמנות חייליו, והוא ערק לקווים האוסטריים במקום להיעצר על ידי היעקובינים.

במקביל, עורר כוחם ההולך וגובר של הרדיקלים בפריז מרד במחוזות, כאשר תושבי ליון ומרסיי מרדו וההוונדים הקימו צבא כדי לתקוף את השלטון המרכזי ולפתוח בתקשורת עם בריטניה. צבאות ספרדים חצו את הפירנאים, צבאות סרדיניה (בעיקר פיימונטה-סבויה) חצו גבולות אלפיניים שונים, וצבאות אוסטריה כבשו את ואלנסיין ואילצו את צבאות הצפון לסגת בחזרה לכיוון פריז. בריטניה הורתה על מצור ימי על צרפת ב-31 במאי.

הממשלה המהפכנית הכינה התגייסות מלאה של האומה, ללא רחמים כלפי אויבים פנימיים או חיצוניים. על פי *תולדות המהפכה הצרפתית* של מיגנט: "לרפובליקה היו בקרוב מאוד ארבעה עשר ארמיות ו-1,200,000 חיילים. צרפת, בזמן שהפכה למחנה ולבית מלאכה לרפובליקנים, הפכה במקביל לכלא למי שלא קיבל את הרפובליקה". הם המשיכו לדכא את קאן, ליון ומרסיי, אף על פי שהכוחות האנטי-מהפכניים מסרו את טולון לבריטניה וספרד ב-29 באוגוסט, וכתוצאה מכך נלכד בנמל חלק גדול מהצי הצרפתי. העיר נכבשה מחדש על ידי דוגומייר (בסיוע של נפוליאון בונפרטה הצעיר) רק ב-19 בדצמבר.

בספטמבר ניצח ניקולס הושאר את הדוכס מיורק בהונדשווט, ואילץ אותו לנטוש את המצור על דנקרק. באוקטובר ניצח ז'אן-בטיסט ז'ורדן, המפקד על צבאות הצפון, בקרב וואטיניס ועבר למתקפה, אך לא השיג הישגים גדולים לפני החורף.

בפירנאים סיימו הצבאות הצרפתיים את השנה בעמדות הגנה ליד הגבול, בעוד שבגבול האלפיני נכשלה פלישה צרפתית לפיימונטה.

קטגוריה:מלחמות המהפכה הצרפתית
קטגוריה:1793
קרקע גירנית

**קרקע גירנית** היא סוג של קרקע המכילה כמות גבוהה יחסית (מעל 2%) של סידן פחמתי (CaCO3) המהווה את המרכיב העיקרי של אבן גיר.

## תכונות
בגלל ריכוז הסידן הפחמתי הגבוה, הקרקע היא בעלת ערך pH גבוה. צמחים הגדלים בקרקע גירנית סובלים מקשיי הזנה ובמיוחד מקושי להשיג ברזל, זרחן, אבץ ומנגן. על כן, מגוון הצמחים היכולים לפרוח בקרקע גירנית הוא מוגבל. צמחים שאינם מותאמים לקרקע גירנית סובלים בקרקע גירנית מכלורוזה, שהיא הצהבת עלים בגלל איבוד הצבע הירוק. על מנת להתגבר על בעיה זאת ניתן לגדל במצע מנותק או לתת תוספת ברזל הקשור לתרכובות אורגניות מסיסות. עם זאת, ישנם צמחים המעדיפים קרקע גירנית, כמו סמבוק שחור, אירוס ארץ-ישראלי, שקד, ורותם המדבר.

אבן גיר אינו נשטף לעומק הקרקע ומצטבר בשכבות הקרקע העליונות.

## הערות שוליים

גירנית
חמצון אולברייט-גולדמן

**חמצון אולברייט-גולדמן** הוא תגובה בכימיה אורגנית, שתוארה לראשונה על ידי הכימאים האמריקאים ג'יי דונלד אולברייט ולאון גולדמן ב-1965. התגובה מתאימה במיוחד לסינתזה של אלדהידים מאלכוהול ראשוני. באופן אנלוגי, אלכוהולים שניוניים יכולים להתחמצן ליצירת קטונים. דימתיל סולפוקסיד/אנהידריד אצטי משמש כחומר מחמצן.
מרכז|לא ממוסגר|400x400 פיקסלים
התגובה אינה מתקדמת הלאה לחומצה הקרבוקסילית.

## מנגנון התגובה
האיור הבא מציג את מנגנון התגובה:
מרכז|לא ממוסגר|500x500 פיקסלים
ראשית, דימתיל סולפוקסיד (1) מגיב עם אנהידריד אצטי ליצירת יון סולפוניום. הוא מגיב עם האלכוהול העיקרי בתגובת סיפוח. יתר על כן, חומצה אצטית נבקעת, כך שנוצר תוצר ביניים 2. האחרון מגיב עם אלימיניציה של חומצה אצטית ודימתיל גופרתי לאלדהיד.

## תגובות אלטרנטיביות
שיטה חלופית לחמצון של אלכוהולים ראשוניים לאלדהידים היא חמצון סוורן.

## קישורים חיצוניים

## הערות שוליים

קטגוריה:תגובות כימיות הקרויות על שם מגליהן
שמורת שיטה מלבינה בעמק האלה

**שְׁמוּרַת שיטה מלבינה בעמק האלה** היא שמורת טבע בעמק האלה, אחת ממספר שמורות טבע בישראל של עצי שיטה מלבינה. גודל השמורה הוא 180 דונם, והיא הוכרזה ב-6 ביוני 2005.

## היסטוריה
לפני הקמת מדינת ישראל היו בעמק האלה מאות עצים ושיחים של שיטה מלבינה פזורים בכל רחבי העמק. החקלאים של בית נתיף עיבדו את הקרקעות באזור סביב העצים. בשנות ה-50 עקרו חברי קיבוץ נתיב הל"ה את השיחים הפזורים בעמק והשאירו רק כמה מאות עצים לאורך הכביש ובתוך נחל האלה. בתחילת 1960 הוצע להכריז על אזור גידולם כשמורת טבע. בשנות ה-80 הופנו הנוסעים באזור בכתבות למטיילים לשים לב ששדרת עצים קצרה של שיטה מלבינה בצידי הכביש. בשנת 2005 הוכרזה השמורה באופן רשמי.

## מיקום
השמורה שוכנת במזרח עמק האלה, לאורך נחל האלה מצפון לכביש 375, מכביש 38 במערב עד 2 ק"מ מזרחית לצומת האלה.

שביל ישראל חולף בשמורה.

## צמחייה
בשמורה נמצא אחד מארבעת הריכוזים העיקריים של שיטה מלבינה בישראל, והיחיד הגדל בקרקעות סחף גירניות. סיבת צמיחת שיטה מלבינה בעמק האלה שנויה במחלוקת בין החוקרים. לדעת חלקם עצי השיטה הם שריד מתקופות קדומות לפני מאות אלפי שנים.

בשמורה נמצאים גם עצי אלה ארצישראלית, שיח-אברהם מצוי וקוצים שונים כמו: גדילן מצוי, ברקן סורי וקיפודן מצוי, ופרחים אחרים כמו תלתן הארגמן, כלך מצוי, חרדל, נורית אסיה ולוף מנומר.

## קישורים חיצוניים
* שמורת שיטה מלבינה בעמק האלה, באתר "טבע ונופים בישראל"

## הערות שוליים

קטגוריה:השפלה: שמורות טבע
קטגוריה:עמק האלה
מי אביבים

**מי אביבים 2010 בע"מ** הוא תאגיד מים וביוב המספק שירותי מים וביוב בתחום המוניציפלי של עיריית תל אביב-יפו. הוקם בשנת 2010 מכוח חוק תאגידי המים והביוב תשס"א-2001 וכפוף לרשות הממשלתית למים ולביוב. מטה התאגיד שוכן בפארק עתידים בתל אביב. מנכלי"ת התאגיד כיום היא המהנדסת רוסקה ניקולאייב.

## מאפיינים
התאגיד פועל בתחום העיר תל אביב-יפו, ובכך משרת למעלה מ-460,000 תושבים. בכך הוא מהווה את אחד מתאגידי המים הגדולים בישראל, שני רק לחברת הגיחון.

רוב המים מסופקים לתאגיד על ידי מקורות, ובנוסף לכך, התאגיד מפיק כ-10.5% ממי הצריכה שלו מבארות מים. נכון לשנת 2020, פחת המים של התאגיד עומד על 6.86%.

הביוב בעיר מתועל לקווי הביוב הראשיים של השפד"ן.

תאגיד מי אביבים משתף פעולה עם חברות הזנק מקומיות בתחום המים, הביוב והתיעול לצורכי ניטור ותחזוקה.

## פרשת השוחד במי אביבים
במהלך דצמבר 2013, עצרה משטרת ישראל 20 מעובדי התאגיד לחקירה ביחידת להב 433, ביניהם בכירים, בחשד לניתוב קריאות שירות, דיווחי עבודה כוזבים והטיית מכרזים עבור ארבע חברות קבלניות תמורת שוחד. במהלך החקירה כנגד החשודים תאגיד מי אביבים גיבה את פעולת המשטרה ושיתף פעולה בחקירה.

במהלך שנת 2015 יצא לפנמה יוסף ליבוביץ', בכיר לשעבר בתאגיד ולא שב לישראל. בספטמבר 2016 הוסגר לישראל על ידי האינטרפול.

בפברואר 2018 הוגשו כתבי אישום כנגד 14 עובדי מי אביבים וארבע חברות קבלניות. ביניהם המפקח מיכאל קרמר, עליו נגזרו בהסדר טיעון קנס בגובה 50 אלף ש"ח ומאסר על תנאי של חצי שנה.
בעקבות ההרשעות הגישה החברה תביעות אזרחיות נגד המורשעים ואח'

## קישורים חיצוניים
* 

קטגוריה:תל אביב-יפו: ארגונים
קטגוריה:חברות מים ושפכים ישראליות
קטגוריה:חברות עירוניות בישראל
קטגוריה:ישראל: פינוי פסולת
EPANET

תוכנת **EPANET** (ראשי תיבות: Environmental Protection Agency Network Evaluation Tool) היא תוכנה למידול זרימת מי שתייה בקוד פתוח. המערכת פותחה ומתוחזקת על ידי חטיבת אספקת מים ומשאבי מים בסוכנות להגנת הסביבה של ארצות הברית. גרסה ראשונה שוחררה בשנת 1993.

התוכנה מאפשרת חישוב הפסדי עומד אורכיים ומקומיים על פי משוואות הייזן-וויליאמס, דרסי-ויסבך ומנינג. כמו כן, התוכנה מאפשרת הדמיה של משאבות, מגופים, מאגרים ואביזרי צנרת שונים. EPANET משמשת כפותר רשת פופולרי עבור רשתות צנרת.

EPAnet נתמכת עבור מערכת ההפעלה Windows של מיקרוסופט.

## קישורים חיצוניים

* 
* EPANET, מתוך אתר הסוכנות להגנת הסביבה של ארצות הברית.

קטגוריה:תוכנות שהושקו ב-1993
קטגוריה:אספקת מים
מירוסלאב ג'וקיץ'

**מירוסלאב ג'וקיץ**' (בסרבית: **Мирослав Ђукић**; נולד ב-19 בפברואר 1966) הוא כדורגלן עבר ומאמן סרבי ששיחק בעמדת הבלם.

## קריירת מועדונים
ג'וקיץ' התחיל את הקריירה שלו במצ'ווה שאבאץ מהליגה היוגוסלבית השנייה ובשנת  הצטרף לראד בלגרד מליגת העל היוגוסלבית. בשנת  חתם בדפורטיבו לה קורוניה מהליגה הספרדית השנייה. בעונתו הראשונה במועדון היה שותף לעלייה שלו ללה ליגה, בהמשך זכה עמה בגביע המלך הספרדי והשתתף עמה בשלב הבתים של ליגת האלופות. בשנת  סיים את חוזהו במועדון ושוחרר.

בקיץ  חתם בוולנסיה. ג'וקיץ' הגיע עם ולנסיה פעמיים לגמר ליגת האלופות בהן הפסידה וזכה עמה באליפות בעונת 2001/2002 אחרי 31 שנים ללא התואר.

בקיץ  חתם בטנריפה במדיה שיחק עונה אחת ואחריה פרש מכדורגל.

## קריירה בינלאומית
ב-27 בפברואר 1991 ג'וקיץ' ערך את הופעת הבכורה שלו בנבחרת יוגוסלביה, בתיקו 1-1 נגד . ב-29 באוקטובר 1997 הבקיע את שער הבכורה שלו בנבחרת בניצחון 1-7 נגד .

## קריירה אימון
בשנת  מונה לאימון נבחרת הצעירה של סרביה אותה הוביל לגמר אליפות אירופה בכדורגל עד גיל 21 - 2007. ב-23 בינואר 2007 מונה במקביל למאמנה של פרטיזן בלגרד. בתקופתו בקבוצה זכה בתואר מאמן השנה בסרביה. בתחילת שנת  עזב את פרטיזן ושימש כמאמן הנבחרת הבוגרת במשך כשמונה חודשים.

ב-11 ביוני 2009 מונה למאמנה של מוסקרון הבלגית, אותה אימן עד להתפרקות המועדון בדצמבר .

במרץ  ג'וקיץ' מונה למאמן הרקולס עד לסיום העונה. בסיום העונה, ירדה הרקולס לליגה השנייה. ב-6 ביולי 2011 ג'וקיץ' חתם לשלוש שנים בריאל ואיאדוליד. בעונתו הראשונה, הצליח להוביל את המועדון לעלייה ללה ליגה ואימן אותה גם בעונה שאחריה.

בקיץ  החליף את ארנסטו ואלוורדה כמאמן ולנסיה, אותה אימן עד ה-16 בדצמבר לאחר ההפסד 3-0 לאתלטיקו מדריד.

ב-20 באוקטובר 2014 מונה למאמנה של קורדובה.

ב-23 בינואר 2017 הצטרף לא-שבאב מאיחוד האמירויות הערביות. בסיום העונה המועדון התאחד עם אל-אהלי לשבאב אל-אהלי דובאי וכתוצאה מהאיחוד ג'וקיץ' עזב את המועדון.

ביוני , חזר לקדנציה בפרטיזן. בקדנציה זו ג'וקיץ' עלה לכותרות בעיקר בגלל מספר אימרות שנויות במחלוקת.

ב-22 בדצמבר 2019 מונה למאמנה של ספורטינג חיחון.

## תארים
**כשחקן**
; דפורטיבו לה קורוניה
*גביע המלך הספרדי: 
*הסופר קאפ הספרדי: 

; ולנסיה
*לה ליגה: 2001/2002
*גביע המלך הספרדי: 
*הסופר קאפ הספרדי: 
*גביע האינטרטוטו: 

**כמאמן**
; ריאל ואיאדוליד
*פלייאוף העלייה ללה ליגה: 

; פרטיזן בלגרד
*הגביע הסרבי: 

; אישיים
*המאמן הסרבי של השנה: 

## קישורים חיצוניים

קטגוריה:כדורגלנים סרבים
קטגוריה:כדורגלנים יוגוסלבים
קטגוריה:בלמי כדורגל סרבים
קטגוריה:בלמי כדורגל יוגוסלבים
קטגוריה:שאבאץ: כדורגלנים
קטגוריה:כדורגלני ראד בלגרד
קטגוריה:כדורגלני דפורטיבו לה קורוניה
קטגוריה:כדורגלני ולנסיה
קטגוריה:כדורגלני טנריפה
קטגוריה:כדורגלני נבחרת יוגוסלביה
קטגוריה:כדורגלני מונדיאל 1998
קטגוריה:כדורגלני יורו 2000
קטגוריה:מאמני כדורגל סרבים
קטגוריה:מאמני פרטיזן בלגרד (כדורגל)
קטגוריה:מאמני נבחרת סרביה בכדורגל
קטגוריה:מאמני ריאל ואיאדוליד
קטגוריה:מאמני ולנסיה
קטגוריה:מאמני קורדובה
קטגוריה:מאמני ספורטינג חיחון
קטגוריה:סרבים שנולדו ב-1966
Bad Day (שיר של דניאל פאווטר)

"**Bad Day**" הוא שיר שנכתב ובוצע על ידי הזמר והיוצר הקנדי דניאל פאווטר. השיר הוקלט כבר ב-2002, אך רק שלוש שנים מאוחר יותר, לאחר שהושמע בפרסומות של קוקה-קולה באירופה, הוא נכלל כסינגל המוביל באלבום האולפן השני של הזמר.

השיר זכה להצלחה מסחרית והגיע לראש המצעדים במספר מדינות, כולל ארצות הברית, קנדה ובריטניה. הוא גם קיבל מועמדות לפרס גראמי עבור הופעת הפופ הגברית הטובה ביותר.

בארצות הברית, "Bad Day" הפך לשיר המושמע ביותר של 2006, ומאז זכה למעמד של קלאסיקת פופ מודרנית. לשיר נוצרו גרסאות כיסוי רבות, ואף גרסת כיסוי בעברית.

כמו כן, נעשה בשיר שימוש בתוכניות טלוויזיה ובסרטים שונים, וכן בפרסומות פופולריות רבות.

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי 2005
קטגוריה:סינגלי בכורה מ-2005
קטגוריה:שירים באנגלית
קטגוריה:בלדות משנות ה-2000
קטגוריה:בלדות פופ
קטגוריה:סינגלים שהגיעו למקום הראשון בצ'כיה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים בהוצאת וורנר רקורדס
README

[ממוזער| צילום מסך של קובץ README של [cURL]]
בפיתוח תוכנה, קובץ **README** הוא קובץ המכיל מידע על הקבצים האחרים בספרייה או בארכיון של תוכנת מחשב. זה בדרך כלל מדובר בקובץ טקסט פשוט שנקרא`README`, `Read Me`, `READ.ME`, `README.TXT`, `README.md` (כדי לציין את השימוש ב- Markdown ), או `README.1ST` .

שם הקובץ כתוב בדרך כלל באותיות גדולות. במערכות דמויות יוניקס במיוחד, זה גורם לקובץ לבלוט – הן בגלל ששמות קבצים קטנים יותר נפוצים, והן בגלל שהפקודה <code>ls</code> בדרך כלל ממיינת ומציגה קבצים בסדר קוד ASCII, שבו שמות קבצים עם אותיות גדולות יופיעו תחילה.

משמעות שם הקובץ בעברית הוא "קרא אותי".

## תוכן
קובץ README כולל בדרך כלל:
* הוראות הגדרה
* הוראות התקנה
* הוראות הפעלה
* מניפסט קובץ (רשימת קבצים בספרייה או בארכיון)
* מידע על זכויות יוצרים ורישוי
* פרטי התקשרות של המפיץ או המחבר
* רשימה של באגים ידועים
* הוראות לפתרון בעיות
* קרדיטים ותודות
* יומן שינויים (בדרך כלל מיועד למתכנתים אחרים)
* מדור חדשות (בדרך כלל מיועד למשתמשי קצה)

## היסטוריה
 לא ברור מתי החלה החלה הכללת קובץ README, אך נמצאו דוגמאות המתוארכות לאמצע שנות ה-70. מערכת מקינטוש מוקדמת התקינה קובץ README בכונן האתחול, וקובצי README נלוו בדרך כלל לתוכנות צד שלישי.

בפרט, לתוכנות חופשיות ותוכנות קוד פתוח יש היסטוריה ארוכה של הוספת קובץ README; תקני הקידוד של GNU מעודדים לכלול את הקובץ כדי לספק "סקירה כללית של החבילה".

מאז הופעת האינטרנט כפלטפורמה סטנדרטית דה פקטו להפצת תוכנה, חבילות תוכנה רבות העבירו חלק מהקבצים הנלווים ופיסות המידע לעיל לאתר אינטרנט או ויקי, לפעמים כולל את קובץ ה-README עצמו, או השאירו מאחור רק קובץ README קצר ללא כל המידע הנדרש למשתמש חדש בתוכנה.

אתר האינטרנט הפופולרי לאירוח קוד מקור, GitHub מעודד מאוד יצירת קובץ README – אם אחד כזה קיים בספרייה הראשית (ברמה העליונה) של מאגר, הוא מוצג אוטומטית בעמוד הראשון של המאגר. בנוסף לטקסט רגיל, נתמכים גם פורמטים וסיומות קבצים שונים.

## כמונח כללי
הביטוי "קובץ readme" משמש לעיתים גם באופן כללי, עבור קבצים אחרים עם מטרה דומה. לדוגמה, הפצות קוד המקור של חבילות תוכנה חינמיות רבות (במיוחד אלו העוקבות אחר תקני Gnits או אלו המיוצרות עם הכלים האוטומטיים של GNU) כוללות סט סטנדרטי של קובצי readme:

כמו כן בדרך כלל מופץ עם חבילות תוכנה קובץ שאלות נפוצות וקובץ `TODO`, המפרט שיפורים מתוכננים.

## לקריאה נוספת
*  https://www.researchgate.net/publication/233611803_Building_a_Better_ReadMehttp://www.ingentaconnect.com/content/stc/tc/1997/00000044/00000001/art00004
* 
* https://books.google.com/books?id=vFEEAAAAMBAJ&pg=PA34&lpg=PA34
*  https://www.pum.umontreal.ca/revues/surfaces/sgml/vol3/benjami.sgml
## קישורים חיצוניים

קטגוריה:תיעוד
קטגוריה:תוכנה
סלוטר

**סלוטר** (Slaughter) הוא שם משפחה שמקורו באנגלית ומשמעותו שוחט.

קטגוריה:שמות משפחה אנגליים
קטגוריה:שמות משפחה לפי עיסוק
רב מלצרים

ממוזער|רב מלצרים פורס עוף
**רב מלצרים** או **מנהל מלצרים** הוא מנהל החלק השירותי, או "חזית המסעדה", בדרך כלל במסעדות יוקרה. תחומי האחריות של רב המלצרים כוללים פיקוח על צוות המלצרים, קבלת אורחים והקצאת שולחנות להם, רישום הזמנות והבטחת שביעות רצונם של הסועדים.

בעסקים גדולים, כמו מלונות מסוימים, או אוניות תענוגות עם מספר מסעדות, רב המלצרים אחראי לרוב על חוויית ההסעדה הכוללת, כולל שירות חדרים והמזנון, בעוד שמלצרים ראשיים או מפקחים אחראיים על המסעדה או חדר האוכל בו הם עובדים.

כתבת האוכל לאה זלדס כותבת שמקור תפקידו של רב המלצרים כמעין "מארח, מלצר ומנהל חדר אוכל" משולב, ובעבר, עובדים בעלי תפקיד זה היו אחראים לפעמים לפעולות כגון הוצאת העצמות מדגים בשולחן וערבוב סלטים לעיני האורחים.

באופן מסורתי, המארח במסעדה היה תפקיד יוקרתי יחסית שניתן לעובדים מהימנים. רב המלצרים ייצג את המסעדה כולה וניהל את השירות שלה. אף על פי שסמכויות אלו נשמרו במסעדות יוקרה מסוימות, זה החל להשתנות במאה ה-21. מסעדות רבות שמרו על תפקיד המארח, אבל תפקיד זה הפך לתפקיד התחלתי עבור עובדים חדשים ולא לתפקיד בכיר. לפי הלשכה לסטטיסטיקה של ארצות הברית, רוב המארחים בארצות הברית הם צעירים ושכרם השנתי בשנת 2020 היה בממוצע 24,800 דולר. גורם אפשרי התורם לירידה בתפיסת התפקיד הוא גסות וחוסר כבוד כלפי המארחים מצד הסועדים בהשוואה לעבר, וכתוצאה מכך התפקיד נתפס כפחות נחשק ופחות מספק.

במוסדות שונים בהם לא קיים תפקיד רב המלצרים, מתחלקות סמכויותיו בין בעלי תפקידים שונים, כמו מארח או אחראי משמרת.

## ראו גם
* הכנסת אורחים
* קונסיירז'

## קישורים חיצוניים

## הערות שוליים

קטגוריה:נותני שירות
קטגוריה:מקצועות הקולינריה
קטגוריה:שירותי אירוח ואוכל
ארכיון הוויולה הבין-לאומי על שם פרימרוז

שמאל|ממוזער|250px|הערות של פרימרוז, כתובות על עותק של כתב היד המקורי של הקונצרטו לוויולה מאת ברטוק
**ארכיון הוויולה הבין-לאומי על שם פרימרוז** (מאנגלית:**Primrose International Viola Archive** או בקיצור **PIVA**) הוא הארכיון הרשמי של אגודת הוויולה הבינלאומית  ואגודת הוויולה האמריקאית .

הארכיון ממוקם בספריית הארולד ב. לי  אשר באוניברסיטת בריגהאם יאנג, פרובו יוטה.

מדובר באחד מהארכיונים הגדולים ביותר בעולם שמיועדים לתיעוד יצירות מוזיקליות שנכתבו במקור לוויולה.

האוסף נוסד על ידי הוויולן הסקוטי-אמריקאי ויליאם פרימרוז בשנותיו האחרונות.

## היסטוריה
בוגר אוניברסיטת בריגהאם יאנג, נגן הוויולה דיווד דלטון  אשר למד תחת פרימרוז באוניברסיטת אינדיאנה עזר למורו לכתוב ממואר אודות חייו.

בהזדמנות דלטון הציע כי ספריית הארולד ב. לי  תוכל לשמש לתיעוד התכתבויותיו של פרימרוז.

לאחר מפגש עם מנהלי הספרייה בשנת 1974, פרימרוז החליט לתמוך בהצעת תלמידו ותרם את כתביו לספריה. בהמשך הספרייה הציבה כיעד גם תיעוד של יצירות מקוריות לוויולה.

ב-1979 הארכיון נוסד באופן רשמי כארכיון פרימרוז ליצירות לויולה.

בשנת 1981 אגודת הוויולה הבינלאומית החליטה לאחד את הארכיון שלה שבסיסו היה באוסטריה, עם ארכיון פרימרוז. בהתאם שונה שם הספרייה לשמו הנוכחי - ארכיון הוויולה הבינלאומי על שם פרימרוז.

החל משנת 1983, הארכיון אוסף מוזיקה חדשה שנכתבת לוויולה ועושה מאמצים להרחיב את הרפרטואר לויולה. בין התורמים לספרייה ניתן לכלול את יאן אלברכט (Jan Albrecht), פול דוקטור (Paul Doktor), אולריך דרונר (Ulrich Druner), וולטר לברמן (Walter Lebermann), רודולף טרטשץ' (Rudolf Tretzsch), ארנסט וולפיש (Ernst Wallfisch) ופרנץ זיירינגר (Franz Zeyringer) המייסד של אגודת הוויולה הבינלאומית.

החל משנת 2005 הארכיון והאוניברסיטה נותנים חסות לפסטיבל ולתחרות הבינלאומית לוויולה על שם פרימרוז. 

## הארכיון
הארכיון מכיל כ-6.000 יצירות ופרטיטורות, בסביבות 250 הקלטות, ומאות כתבי יד והתכתבויות מקוריות של פרימרוז ואחרים.

בין כתבי היד המקוריים ניתן לכלול את יצירות מאת בלה ברטוק (הקונצ'רטו לוויולה ), ארנסט טוך, אפרם צימבליסט (סויטה של ריקודים ספרדיים "סרסטינה"), דריוס מיו (הקונצ'רטו השני לוויולה), ג'ורג' רוכברג (סונטה לוויולה).

הוסף על אלו, האוסף גם כולל את ארכיון ההקלטות והתמונות הרשמי של פרימרוז.
## גלריה

PIVA stacks.JPG|יצירות הנמצאות בספריית הארכיון
PIVA Cabinet.JPG|הקבינט שבארכיון
AA-3-7-Dalton,-Riley,-Zeyringer-LR.jpg|ממייסדי הארכיון - דלטון, ריילי וזיירינגר

## קישורים חיצוניים

* 

קטגוריה:ארצות הברית: ספריות
קטגוריה:אוניברסיטת בריגהאם יאנג
קטגוריה:פרובו
קטגוריה:ארצות הברית: ארכיונים
קרקע בזלת

**קרקע בזלת** היא סוג של קרקע חרסיתית המתהווה על אבני בזלת מבליית סלעי בזלת.

## תכונות
קרקע בזלת היא רדודה יחסית, הגם שהיא לעיתים מגיעה לעובי של מטר ואף יותר. אופק A שלה הוא רגבי גרעיני, אופק B הוא בעל מבנה רגבי, ואופק C כולל שברי סלע בדרגות התפוררות שונות. חדירות המים בקרקע בזלת היא איטית והאוורור מועט. היא בעלת נקודת כמישה גבוהה של כ-25-27%. כשהיא רטובה, קרקע בזלת היא דביקה ופלסטית וכשהיא יבשה היא נסדקת ונשברת. קרקע בזלת כולל שיעור גבוה של חרסית שבין 55-65%. קרקע בזלת לרוב נעדרת גיר, אך כאשר קרקע הבזלת נמצאת על בזלת שמעורב בה גיר יכול אחוז הגיר בקרקע להגיע עד 10%. קרקעות הבזלת חסרות הגיר הן בעלות תגובה אלקלית חלשה וכשיש בהן גיר הן בעלות תגובה אלקלית בינונית. תכולת החומר האורגני והחנקן היא נמוכה, תכולת האשלגן בינונית ותכולת הזרחן היא גבוהה. לקרקע בזלת קיבול קטיונים ניכר, כאשר הקטיון החליף הראשי הוא סידן, מגנזיום מהווה כ-20% מהקטיונים ונתרן ואשלגן מועטים מאוד כקטיונים חליפיים.

קרקע בזולת בעל גוון אפור, חום כהה אשר לעיתים נוטה לאדום. חלק מקרקעות הבזלת עשירות בפחמת הסידן שהוא תוצר של פירוק הפלגיוקלז באבני הבזלת על ידי מי תהום המכילים פחמן דו-חמצני.

ההרכב הכימי הממוצע של קרקע בזלת הוא 60% צורן דו-חמצני (SiO2), 30% אלומינה ותחמוצת ברזל (Al2O3+Fe2O3), 5% סידן פחמתי (CaCO3), 1.8% אשלגן חד-חמצני (K2O) ו-2% חומר אורגני.

## שימוש
קרקע בזלת משמשת לגידולי שדה ומטעים.

## תפוצה
סוג זה של אדמה נמצא בישראל ברמת הגולן, בחלקים המזרחיים של הגליל ובסביבות עמק יזרעאל ועמק בית שאן.

## הערות שוליים

בזלת
Mu

סדרת משגרים **Mu** ("מו") כוללת מספר דגמי משגרים שפותחו ביפן וייצורם נמשך עד לשנת 2016. המשגרים היו מצוידים במנוע דלק מוצק ושוגרו ממרכז החלל אוצ'ינורה מכן שיגור M. המשגר הוחלף על ידי משגר מדגם אפסילון.

השיגור הראשון בוצע ב-31 באוקטובר 1966 לטיסה תת-מסלולית. המשגר פותח במכון לחקר החלל של אוניברסיטת טוקיו. לאחר פיתוחו הוא החליף משגר מדגם L ("למדא"). השיגור לחלל הראשון בוצע ב-25 בספטמבר 1970 אך הוא נכשל. השיגור המוצלח הראשון בוצע בשנת 1971. לאחר הקמת סוכנות החלל היפנית, המשגר עבר לשימושו.

בשנת 1985 בעזרת המשגר בוצע שיגור של גשושיות יפניות לכיוון שביט האלי. עם השנים פותחו דגמים שונים. בגרסתו האחרונה המשגר היה מסוגל להביא למסלול מטען במשקל של כ-1900 ק"ג. בעזרת משגר זה בשנת 1998 שוגרה גשושית לכיוון המאדים.

* M-4S - ארבעה שלבים (1970–1972)
* M-3C - תלת-שלבי (1974–1976)
* M-3H - תלת-שלבי (1977–1979)
* M-3S - תלת-שלבי (1980–1984)
* M-3SII - ארבעה שלבים (1985–1995)
* M-V - תלת-שלבי (1995–2016)

## קישורים חיצוניים

* תיאור המשגר 
* תיאור משגרי הסדרה 
* השוואת דגמים שונים

קטגוריה:משגרי לוויינים וחלליות
קטגוריה:תוכנית החלל היפנית
יעקב משה פרייברג

ממוזער|הרב יעקב פרייברג, בעת עלייתו ארצה
הרב **יעקב משה פרייברג** (כ"ח באב ה'תר"ס, 23 באוגוסט 1900 – ח' בתשרי ה'תשנ"ד, 23 בספטמבר 1993) היה רב שכונת מנשיה בתל אביב-יפו, רב בית הכנסת, וחבר מועצת הרבנות בעיר. מחבר ספרי **פרדס הרי"ם**.

## ביוגרפיה
נולד לרב יהודה אריה פרייברג, רב בעיירות וולנוביץ וקרשניק שבפולין, ומחבר תורני פורה. עלה לארץ באפריל, 1940, עם אשתו וששת ילדיו. בתחילה הגיע לשכונה מאה שערים שבירושלים, חצר פרידמן. כיהן כרב בית כנסת 'קהילת יהודי קרשניק', וכרב שכונת מנשיה (לעיתים 'חסן בק') שבתל אביב-יפו. אביו נרצח בשואה יחד עם קהילתו.

בשנת 1951 כתב לרבנות הראשית אודות מגוון השיעורים והפעילויות שלו לחיזוק היהדות בשכונתו 'חסן בק' ותיאר את כוונתו "לעשות ולפעול בשטח הדת, לצערינו הגדול הירודה". בשנות רבנותו בישראל חיבר מאמרים תורניים רבים בכתבי עת. בכמה מקרים עורר בעיתונות על בעיות רוחניות, כדוגמת ספרים תורניים המצטטים מקורות מהנצרות או חילול קברי צדיקים. בשנת תשל"ד הוציא לאור את ספרו 'חידושי הרי"ם' - חידושים על פרשת השבוע.

## קישורים חיצוניים
* קברו
* ספרו, פרדס הרי"ם, באתר אוצר החכמה
* 

## הערות שוליים

קטגוריה:רבנים ישראלים
קטגוריה:תל אביב-יפו: רבני שכונות
קטגוריה:ישראלים שנולדו ב-1900
קטגוריה:ישראלים שנפטרו ב-1993
פירידוקסין/דוקסילאמין

ממוזער|בונג'סטה 2025. תרופה המכילה פירידוקסין/דוקסילאמין
ממוזער|'''פירידוקסין (Pyridoxin)'''
ממוזער|'''דוקסילאמין (Doxylamine)'''

**פירידוקסין/דוקסילאמין** (באנגלית: **Pyridoxine/doxylamine**) היא תרכובת תרופות המורכבת מפירידוקסין ודוקסילאמין ומשמשת להקלה על בחילות בהריון.

בישראל התרופה משווקת בשם בונג'סטה.

## הרכב כימי
פירידוקסין הוא סוג של ויטמין B<sub>6</sub>.

דוקסילאמין הוא אנטיהיסטמין שמשמש גם כתרופה לשינה ובמינונים נמוכים בתרופות נגד אלרגיה ובחילות.

## פעילות רפואית
תרופה משולבת פירידוקסין ודוקסילאמין משמשת לטיפול במהלך ההריון להקאות ובחילות בוקר קשות. התרופה מאושרת לשימוש בהריון על ידי ה-FDA האמריקאי. לא מאושרת לשימוש בזמן הנקה מאחר שהמשקל המולקולרי הנמוך שלה מאפשר מעבר בחלב האם.

התרופה ניתנת בטבליות לבליעה, במנגנון של שחרור מושהה. כשההמלצה היא ליטול אותה על בטן ריקה כיוון שמזון מעכב את התחלת פעילותה.

התרופה עוברת מטבוליזם בכבד ומופרשת בעיקרה בשתן.

### בטיחות בהריון
התרופה מאושרת על ידי ה-FDA ובעלת רמת הבטיחות הגבוהה ביותר במהלך ההריון - דרגה A (תרופות בהן אין עדות לסיכון לעובר). מאז שנות ה-50 מעל 30 מיליון נשים נטלו את השילוב התרופתי של פירידוקסין ודוקסילאמין ולא נמצאו תופעות טרטוגניות לעוברים.

### התויות נגד

* רגישות יתר לתרופה או לאחד מרכיביה
* שימוש במעכבי MAO

### תופעות לוואי

* ישנוניות עקב השפעות אנטי כולינרגיות.

## בישראל
בהתחלה שווקה התרופה בישראל בשם דיקלקטין, כטבליה בשחרור מושהה במינון של 10 מ"ג פירידוקסין ו-10 מ"ג דוקסילאמין.

בשנת 2016 רשמה יצרנית התרופה בארצות הברית את התרופה בונג'סטה. גם היא טבליה בשחרור מושהה, אך במינון של 20 מ"ג פירידוקסין ו-20 מ"ג דוקסילאמין. התרופה החלה להיות משווקת בארצות הברית בשנת 2018, והחל משנת 2021 היא החליפה בישראל את הדיקלקטין שאינה משווקת עוד בישראל.

נכון ל-2025 התרופה אינה כלולה בסל התרופות, וניתנת לרכישה בבתי המרקחת של קופות החולים בתשלום התלוי בקופת החולים ובסוג הביטוח המשלים.

## ראו גם

* בחילות בוקר
* הקאות יתר בהריון
* פראמין

## קישורים חיצוניים

* בונג'סטה - עלון לצרכנית באתר משרד הבריאות

## הערות שוליים

קטגוריה:תרופות לפי א'-ב'
בנק אש ישראל

**בנק אש ישראל** הוא בנק דיגיטלי ישראלי שקיבל רישיון בנק מבנק ישראל בדצמבר 2022. החל מנובמבר 2023 פועל הבנק במתכונת של לקוחות מוזמנים, והוא צפוי להיפתח בהדרגה לקהל הרחב בתחילת 2026.

## היסטוריה
הבנק נוסד על ידי היזמים יובל אלוני, המכהן כמנכ"ל קבוצת אש, אלכס ליברנט, המשמש כסמנכ"ל הטכנולוגיות, ושיר רענן, המכהנת כסמנכ"לית המוצר, כאשר בין משקיעיו הבולטים נמנה ניר צוק. בדצמבר 2022 הוענק למוסד רישיון מטעם בנק ישראל, ומאז הוא פועל תחת הפיקוח על הבנקים. את שדרת הניהול הבכירה מוביל היו"ר פרופ' שמואל האוזר, לשעבר יו"ר הרשות לניירות ערך, ולצדו מכהנת כסגנית ד"ר נדין בודו-טרכטנברג, שכיהנה בעבר כמשנה לנגידת בנק ישראל. לתפקיד המנכ"ל מונה קובי מלכין, מנהל בנק אוצר החייל.

לצד הבנק הקימו מייסדיו את חברת אש או אס בע"מ (esh OS) המספקת את התשתית הטכנולוגית לתפעול הבנק. 

מבחינה עסקית, בינואר 2023 הצטרפה חברת כלל ביטוח למצבת בעלי המניות עם רכישת 5% ממניות הבנק תמורת השקעה של 100 מיליון ש"ח. בהתאם לדיווחים מספטמבר 2025, הבנק צפוי להרחיב את פעילותו בתחילת 2026 ולאפשר הצטרפות לקוחות חדשים באמצעות שיטת הזמנות מלקוחות קיימים. על אף שמספר הלקוחות המדויק טרם פורסם, הכוונה היא להנגיש את שירותי הבנק לציבור הרחב בישראל בקצב מהיר. אסטרטגיית הפעילות של הבנק ממוקדת, ואינה כוללת בשלב זה מתן משכנתאות או שירותי מסחר בשוק המניות.

במרץ 2026 חתמה חברת ישראכרט על מזכר הבנות לרכישת בנק אש לפי שווי של עד 500 מיליון ש"ח, ורכישת 25% מחברת הטכנולוגיה esh OS תמורת השקעה של 40 מיליון דולר בה.

## המודל העסקי
הבנק יפעל על בסיס מודל "שיתוף שווה" (באנגלית: **E**qual **Sh**aring; ומכאן "**esh**"), שבו יחלוק עם לקוחותיו 50% מהכנסות הריבית שהוא ייצר מכספי העובר ושב שלהם, ללא תלות בסכום ההפקדה או ברכישת מוצרים נוספים. המודל העסקי והאלגוריתם שמפעיל אותו רשומים כפטנט. בנוסף, חשבונות העובר ושב בבנק יהיו חינמיים וללא דמי ניהול, דמי מנוי או עמלות.

## הערות שוליים

אש ישראל